Riley Barber. Riley Barber () (1994-yil 7-fevralda tugʻilgan) — amerikalik professional xokkey hujumchisi. Riley Barber hozirda Milliy xokkey ligasining (NHL) „Dallas Stars“ xokkey jamoasi safida faoliyat olib bormoqda. Oʻyin faoliyati. Riley Barber yoshligida 2006 va 2007-yillarda Quebec Xalqaro Pee-Wee xokkey turnirlarida „Pittsburgh Hornets“, keyin esa „Detroit Red Wings“ kichik xokkey jamoalari bilan oʻynagan. Riley Barber Oxford (Ohio) shtatidagi Miami universitetining „Miami RedHawks“ xokkey jamoasida kollej xokkeyi oʻynagan. 2013-yil 22-dekabrda Riley Barber 2014-yilgi o‘smirlar o‘rtasidagi xokkey boʻyicha jahon chempionati uchun tuzilgan Qo‘shma Shtatlar o‘smirlar milliy xokkey terma jamoasi sardori etib tayinlangan. Riley Barber 2013-yilgi musobaqada oltin medalni qoʻlga kiritgan Qoʻshma Shtatlar milliy xokkey terma jamoasi aʼzosi boʻlgan. 2015-yil 17-aprelda Riley Barber „Washington Capitals“ xokey klubi bilan uch yillik boshlangʻich darajadagi shartnoma imzoladi. Shundan soʻng, Riley Barber klubning AHLdagi filiali „Hershey Bears“ xokkey klubi safiga yuborildi. Riley Barber ilk professional oʻyinini 2015-yil 10-oktyabrda „Springfield Falcons“ xokkey klubiga qarshi uchrashuvda (5:1 hisobida g‘alaba) oʻtkazdi. 2017-yil 24-fevralda Riley Barber NHLdagi ilk oʻyinini „Washington Capitals“ xokkey klubi safida „Edmonton Oilers“ xokkey klubiga qarshi uchrashuvda oʻtkazdi. 2019-yil 1-iyulda Barber „Montreal Canadiens“ xokkey jamoasiga erkin agent sifatida qo‘shildi va klub bilan bir yillik ikki tomonlama shartnoma imzolashga rozi bo‘ldi. „Montreal Canadiens“ klubi oʻquv-mashgʻulot yigʻinida qatnashganidan soʻng, Riley Barber 2019-yil 24-sentyabrda klubni tark etdi. Riley Barber 2019—2020-yilgi mavsumda „Laval Rocket“ xokkey klubi safida oʻtkazdi. 2020-yil 9-oktyabrda Barber „Detroit Red Wings“ xokey klubi bilan ikki yillik ikki tomonlama shartnoma imzoladi. 2021-yil 12-yanvarda „Detroit Red Wings“ xokkey klubi Riley Barberni „Grand Rapids Griffins“ xokkey klubi safiga yubordi. 2022-yil 14-iyulda Riley Barber erkin agent sifatida „Dallas Stars“ xokkey klubi bilan bir yillik ikki tomonlama shartnoma imzoladi.